2020. gada Noteikumi Nr.

Rīgā (prot. Nr.   .§)

**Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”**

Izdoti saskaņā ar Ārstniecības likuma

27.pantu un 33.panta trešo daļu

1. Izdarīt Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” (Latvijas Vēstnesis, 2009, 58.nr.; 2011, 161.nr.; 2013, 12.nr.; 2016, 101.nr., 245.nr.; 2018, 128.nr.; 2019, 12.nr., 203.nr.) šādus grozījumus:

1.1. Papildināt noteikumus ar 5.1 un 5.2 punktu šādā redakcijā:

5.1 Ārstniecības personas, kurām saskaņā ar likumu "Par reglamentētajām profesijām un profesionālās kvalifikācijas atzīšanu" ir noteikts adaptācijas periods (turpmāk – persona adaptācijas periodā), profesionālo darbību attiecīgajā specialitātē vai profesijā atbilstoši šajos noteikumos noteiktajai kompetencei ārstniecībā un pacientu aprūpē, kā arī attiecīgās specialitātes vai profesijas ārstniecības personu teorētisko un praktisko zināšanu apjomam, dokumentējot iegūto klīnisko pieredzi veic attiecīgajā specialitātē sertificētas ārstniecības personas uzraudzībā, kura noteikta lēmumā par adaptācijas perioda piemērošanu.

5.2 Šo noteikumu 5.1 punktā minēto ārstniecības personu pienākumus un tiesības nosaka ārstniecības iestādes vadītājs, ņemot vērā institūcijas, kas izsniedz profesionālās kvalifikācijas atzīšanas apliecības reglamentētajās profesijās veselības aprūpes jomā lēmumā par adaptācijas perioda piemērošanu noteikto, kā arī pamatojoties uz attiecīgajā specialitātē sertificētas ārstniecības personas ieteikumu, kura noteikta lēmumā par adaptācijas perioda piemērošanu.”

1.2. Papildināt 2.nodaļu ar 13.1 punktu šādā redakcijā:

“13.1 Šo noteikumu 12.punktā minētā persona ārpus rezidentūras studiju programmas var strādāt citā ārstniecības iestādē apgūstamajā specialitātē, ievērojot šādus nosacījumus:

13.11. strādā attiecīgajā specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā;

13.12. par personas darbu ārpus rezidentūras studiju programmas ir atbildīgs attiecīgās ārstniecības iestādes attiecīgajā specialitātē sertificēts speciālists, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi.”

1.3. Svītrot 472.punktu.

1.4. Izteikt 7.14.apakšnodaļu šādā redakcijā:

“**7.14. Zobārsta asistents (n 71)**

621. Zobārsta asistents ir ārstniecības persona, kura ir ieguvusi profesionālo vidējo izglītību.

622. Zobārsta asistenta kompetencē ir:

622.1. piedalīties mutes dobuma ārstniecības procesā;

622.2. veikt infekcijas kontroles pasākumus zobārstniecības kabinetā;

622.3. veikt pacienta mutes dobuma slimību profilaksi un izglītojoši motivējošo darbu;

622.4. organizēt zobārstniecības kabineta darbu;

622.5.veikt zobārstniecības pacienta un personāla drošības pasākumus.

623. Lai veiktu ārstniecisko darbību, zobārsta asistentam ir teorētiskās zināšanas un praktiskās iemaņas šādos jautājumos:

623.1. infekcijas kontroles pamatprincipi zobārstniecības kabinetā,

623.2. mutes dobuma slimību profilakse,

623.3. pacienta un personāla drošības pasākumi,

623.4. zobārstniecībā lietotā medicīniskā terminoloģija;

623.5. vispārējā anatomija un histoloģija;

623.6. mikrobioloģija;

623.7. farmakoloģija;

623.8. medicīnas psiholoģija un deontoloģija;

623.9. sejas un mutes anatomija;

623.10. zobārstniecībā izmantojamie materiāli;

623.11. mutes dobuma slimības;

623.12. mutes dobuma ķirurģija;

623.13. mutes dobuma implantoloģija;

623.14. mutes dobuma protezēšana;

623.15. ortodontija;

623.16. četrrocīgā darba pamatprincipi zobārstniecībā;

623.17. neatliekamās medicīniskās palīdzības sniegšana;

623.18. dentālā rentgenoloģija;

623.19. preventīvais darbs zobārstniecībā;

623.20. pedagoģiskās darbības pamatprincipi dažāda vecuma pacientu grupām;

623.21. vispārējo un infekcijas slimību ietekme uz mutes dobumu, to izraisītās izmaiņas;

623.22. pacienta aprūpes pamatprincipi un manipulācijas;

623.23. zobārstniecības prakses dokumentu aprite;

623.24. profesionālās darbības juridiskie pamati.

624. Mācību ilgums zobārsta asistenta profesijā ir divi gadi.

625. Mācību laikā tiek iegūtas teorētiskās zināšanas un praktiskās iemaņas indivīda un sabiedrības izglītošanā dažādās mērķauditorijās mutes dobuma slimību profilaksē, mutes dobuma slimību profilaksē zobārstniecības kabinetā zobārsta uzraudzībā, zobārsta asistentu darba organizācijā zobārstniecības kabinetā, četrrocīgā darba pamatprincipos, asistēšanā zobārstam ķirurģisku manipulāciju laikā, asistēšanā zobārstam terapeitisku manipulāciju laikā, asistēšanā zobārstam endodontisku, periodontoloģisku, ortodontisku manipulāciju laikā, asistēšanā zobārstam protezēšanas manipulāciju laikā, implantoloģisku manipulāciju laikā, rentgenoloģiskās diagnostikas pasākumos, par infekciju kontroles pasākumiem zobārstniecības kabinetā, pacienta psiholoģisko sagatavošanu pirms manipulācijas uzsākšanas, pacientu novērošanā un pirmās palīdzības sniegšanā, par drošu darba vidi zobārstniecības kabinetā, ētikas pamatprincipos zobārstniecības asistenta darbā un profesionālās darbības juridiskajos pamatos.”

1.5. Svītrot 7.15.apakšnodaļu.

1.6. Papildināt noteikumus ar 645., 646. un 647. punktu šādā redakcijā:

“645. Studējošie, kuri attiecīgajā izglītības programmā imatrikulēti līdz 2019. gada 1.septembrim (attiecas uz šo noteikumu 7.14. un 7.15. apakšnodaļu), izglītības programmas apguvi beidz atbilstoši tam izglītības programmas ilgumam un saturam, kāds bija spēkā 2019.gada 1.septembrī.

646. Zobārstniecības māsām, kuras ir reģistrētas Ārstniecības personu un ārstniecības atbalsta personu reģistrā, reģistrs ir aktuāls līdz reģistra derīguma termiņa beigām. Pārreģistrācija tiek veikta zobārsta asistenta profesijā. Zobārstniecības māsām piešķirtie sertifikāti ir derīgi līdz sertifikāta derīguma termiņa beigām. Resertifikācija nav jākārto.

647. Līdz 2023.gada 1.aprīlim invazīvā radiologa apakšspecialitāti bez rezidentūras programmas apgūšanas var iegūt sertificēts radiologs, kurš pēdējo trīs gadu laikā ir veicis ne mazāk kā 250 procedūras kā pirmais operators, no kurām vismaz 150 ir vaskulāras procedūras.”

2. Šo noteikumu 1.4. un 1.5. apakšpunkts stājas spēkā 2020.gada 1.septembrī.

Ministru prezidents A. Kr. Kariņš

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāre D. Mūrmane-Umbraško